ข้อใดไม่ใช่รายการที่ผู้ประกอบธุรกิจต้องแสดงในโพส
ก. รายละเอียดของสินค้าที่มีภาษาไทย
ข. ค่าใช้จ่ายอื่น ๆ ที่ต้องแสดงให้ชัดเจน ครบถ้วน และเปิดเผย
ค. ราคาจำหน่ายที่เป็นเลขอารบิค
ง. แสดงราคาขายที่ต่ำกว่าราคาจำหน่าย
คำตอบคือ ง.  

เพราะว่า :
เพราะถ้าเป็นกรณีที่ผู้ประกอบธุรกิจ ขายให้แก่ผู้ซื้อในราคาที่ต่ำกว่าราคาที่จำหน่ายหรือค่าบริการที่แสดงไว้ จะไม่ต้องแสดงราคาไว้ก็ได้ แต่เป็นการแสดงราคาขายปลีกสินค้าหรือค่าบริการ ให้ตรงกับราคาที่จำหน่าย หรือค่าบริการที่ให้บริการ

4 รายการ ที่ต้องแสดงในโพส :
-  ผู้ประกอบธุรกิจมีหน้าที่ แสดงรายการของสินค้า โดยการเขียน พิมพ์ หรือทำให้ปรากฎในลักษณะที่ชัดเจน ครบถ้วน เปิดเผย สามารถอ่านได้โดยง่าย ซึ่งรายการ 4 อย่างดังต่อไปนี้

1. ราคาจำหน่าย ค่าบริการ โดยให้แสดงเป็นรายการต่อหน่วย (ต้องมีเลขอารบิคด้วย)

2. ประเภท ชนิด ลักษณะ ขนาด น้ำหนัก และรายละเอียดของสินค้า (ต้องมีภาษาไทยด้วย)

3. กรณีมีค่าใช้จ่ายอื่น ๆ ต้องแสดงให้ชัดเจนครบถ้วนและเปิดเผย โดยให้แสดงไว้คู่กับราคาสินค้าและค่าบริการ

4. การแสดงราคาขายปลีกสินค้าหรือค่าบริการ ให้ตรงกับราคาที่จำหน่าย หรือค่าบริการที่ให้บริการ เว้นแต่ ถ้าขายให้แก่ผู้ซื้อในราคาที่ต่ำกว่าราคาที่จำหน่ายหรือค่าบริการที่แสดงไว้ จะไม่ต้องแสดงราคาไว้ก็ได้

โทษตามกฎหมาย :
-  ผู้ใดไม่แสดงราคาหรือไม่ปฏิบัติตามหลักเกณฑ์วิธีการและเงื่อนไขที่กำหนด 
-  ต้องระวางโทษปรับ ไม่เกิน 10,000 บาท ตามมาตรา 40 แห่ง พ.ร.บ. ว่าด้วยราคาสินค้าและบริการ พ.ศ. 2542
3.ประมวลกฎหมายแพ่งและพาณิชย์,4.ประมวลกฎหมายวิธีพิจารณาความแพ่งฯ(วิแพ่ง),12.กฎหมายคุ้มครองผู้บริโภค-ราคาสินค้าและบริการ